Parti Progresif Penduduk

Parti Progresif Penduduk (bahasa Inggeris: People's Progressive Party) atau PPP''' adalah sebuah parti politik pelbagai kaum di Malaysia. Parti ini telah dibatalkan pendaftarannya pada 14 Januari 2019 Pendaftaran MyPPP dibatalkan - ROS sebelum didaftarkan semula pertubuhannya pada 19 April 2023. Pada 29 November 2025, PPP menjadi parti komponen Barisan Nasional (BN) semula setelah meninggalkannya pada tahun 2018https://www.freemalaysiatoday.com/category/bahasa/tempatan/2026/01/18/zahid-umum-ppp-kembali-menjadi-komponen-bn?fbclid=Iwb21leAPZUtdjbGNrA9lSrGV4dG4DYWVtAjExAHNydGMGYXBwX2lkDDM1MDY4NTUzMTcyOAABHgN9MLDnRJhFM2qwL8KmztZeiD4wCKm6KsilUrTnOqH28Yuh7OjOsDkDpj_b_aem_fbTzAmz0bnas2mPphtbsHw.

PPP tidak menubuhkan bahagian di negeri Perlis, Sabah dan Terengganu.

Sejarah
PPP ditubuhkan pada tahun 1953 oleh adik-beradik Seenivasagam, khususnya sebagai parti pembangkang kepada Parti Perikatan; presiden pertamanya adalah seorang ahli politik berbangsa India dari keturunan Tamil Sri Lanka yang berasal dari Ipoh, Perak yang bernama D.R. Seenivasagam. Parti ini amat popular sebaik sahaja penubuhannya, terutamanya disebabkan kepopularan adik-beradik ini yang bersuara tentang keadilan dan kesamaan, serta untuk orang-orang biasa.

Buat satu tempoh yang singkat semasa kemerdekaan pada tahun 1957, PPP menyertai Parti Perikatan (yang kemudiannya menjadi Barisan Nasional) yang memerintah, tetapi kemudian menarik diri untuk menjadi parti penentang semula lagi. Pada tahun 1969, PPP hampir berjaya membentuk Kerajaan Negeri Perak ketika ia mendapat hanya kurang dua kerusi dalam Dewan Undangan Negeri. Kejayaan PPP disebabkan sebahagian besar oleh undi Cina, walaupun banyak daripada pemimpin utama parti ini adalah orang India.

Pada tahun 1973, PPP menjadi salah satu ahli pengasas Barisan Nasional apabila ia dibawa masuk ke dalam parti campuran untuk mengekalkan undi orang India dan orang Cina, khususnya selepas rusuhan kaum 1969. Bagaimanapun, penyertaannya dalam parti campuran ini mengakibatkan kemusnahannya ketika PPP kalah hampir semua kerusi yang ditandingnya di bawah tiket Barisan Nasional dalam Pilihan Raya Umum 1974. Ini diakibatkan oleh sikap anti pihak berkuasa yang diamalkan pada masa itu.

Di bawah pimpinan M. Kayveas pada hari ini, keahlian PPP mencapai 300,000 dengan rangkaian sebanyak 3,000 cawangan di seluruh negara. Semua ahli berdaftar membawa kad keahlian yang ditandatangani oleh presidennya. Kad presiden ditandatangani oleh Setiausaha Agungnya. Pada tahun 2006, 48% daripada keahlian PPP adalah orang India, 32% orang Cina, 13% orang Melayu, dengan baki terdiri daripada kaum-kaum etnik yang lain. Suthakar, K. (20 November 2006). PPP menawarkan penggabungan kepada Gerakan . The Star.

Pada November 2006, M. Kayveas mencadangkan sebuah gabungan antara PPP dengan Parti Gerakan Rakyat Malaysia (Gerakan) yang merupakan lagi sebuah parti komponen Barisan Nasional. Tan Sri Koh Tsu Koon, Timbalan Presiden Parti Gerakan ketika itu mengalu-alukan cadangan tersebut. 

Pilihan raya umum Malaysia 2008 menunjukkan parti PPP ditumbangkan tanpa sebarang kerusi yang dimenangi.

Pada 19 Mei 2018, selepas kekalahan teruk BN pada PRU-14, Presiden PPP di bawah M. Kayveas mengumumkan parti itu telah keluar daripada BNhttps://malaysiagazette.com/2018/05/19/mypp-kini-sah-keluar-dari-bn-kata-kayveas/.

Presiden
 Nama Tempoh perkhidmatan D. R. Seenivasagam 1953 - 1969 Dato' Seri S. P. Seenivasagam 1969 - 1974 Khong Kok Yet 1974 - 1979 S. I. Rajah (penggal pertama) 1979 - 1982  Dato' Paramjit Singh 1982 - 1984 (penggal pertama) Tee Ah Chuan 1984 - 1986 Dato' Paramjit Singh 1986 - 1988 (penggal kedua) Dato' Mak Hon Kam 1988 S. I. Rajah (pemangku; penggal kedua) 1988 - 1993 Tan Sri M. Kayveas  1993 - 2018 Datuk Seri Maglin Dennis D'Cruz 2018 - 2019 & 2023Loga Bala Mohan Jaganathan 2024 - kini

 Lihat juga 
 Senarai parti politik Malaysia
 Politik Malaysia
 Krisis kepimpinan PPP
Rujukan dan pautan
 Pillai, M.G.G. (3 Nov. 2005). "National Front parties were not formed to fight for Malaysian independence" . Malaysia Today''.
People's Progressive Party - laman rasmi

Politik
Kategori:Parti komponen Barisan Nasional
Kategori:Penubuhan 1953 di Persekutuan Tanah Melayu
Kategori:Parti Politik Kaum India Malaysia
Kategori:Parti Politik Tamil
Kategori:Parti Politik Tamil di Malaysia
Kategori:Parti politik diaspora India